বিএনপির রাজনৈতিক দেউলিয়াত্ব কিন্তু প্রকাশ হয়ে পড়ছে। তাঁরা তা স্বীকার করেন বা নাই করেন। বিএনপির মাথা মোটা কিছু নেতার জন্য আজকে এই অবস্থা। বাংলাদেশের গণতান্ত্রিক ব্যবস্থাকে শক্তিশালী করতে হলে শক্তিশালী বিরোধীদল প্রয়োজন। বিএনপি হয়তো ভাবছে জামায়াত ছেড়ে দিলে তাদের রাজনৈতিক পরাজয় হবে। কিন্তু বাস্তব চিত্র উল্টো দেখলাম কিছু মানুষের কথা বলে, যারা বিএনপির সমর্থক, যার বিরাট অংশ আবার যুবক শ্রেণীর। তারা প্রকাশ্যই বলছে বিএনপির এই মুহুর্তে জামায়াতকে ছেড়ে দিলে এই অংশটির দারুন সাড়া পাবে। কারণ সরকার দেশ চালাতে চরমভাবে ব্যর্থ হয়েছে। পৃথিবীর ইতিহাসে এমন নজির নেই, যে দল নিজ দেশের স্বাধীনতাকে অস্বীকার করে ঠিকে থাকতে পেরেছে। জামায়াত হলো সেই দল। জামায়াতের কলঙ্কের বোঝা কেন বিএনপি নিবে আমার বোধগম্য হচ্ছে না। আর এক মুহুর্ত সময় নষ্ট না করে সরাসরি প্রজন্ম চত্ত্বরে গিয়ে বিএনপির সমর্থন জানানো উচিত। সারা দেশের মানুষ বিএনপিকে বাহবা জানাবে।